
[bookmark: Sujet][bookmark: References]Euroopan parlamentin päätös olla vastustamatta Euroopan parlamentin ja neuvoston asetuksen (EU) 2021/1060 liitteen I muuttamisesta siltä osin kuin on kyse EAKR:n, ESR+:n, koheesiorahaston ja JTF:n tukitoimityyppien kokonaisuuksien ja koodien luettelosta 22. syyskuuta 2025 annettua komission delegoitua asetusta  (C(2025)06376 – 2025/2888(DEA))
[bookmark: TextBodyBegin]Euroopan parlamentti, joka
–	ottaa huomioon komission delegoidun asetuksen (C(2025)06376),
–	ottaa huomioon komission 22. syyskuuta 2025 päivätyn kirjeen, jossa komissio pyytää parlamenttia ilmoittamaan, ettei se aio vastustaa delegoitua asetusta,
–	ottaa huomioon aluekehitysvaliokunnan 14. lokakuuta 2025 päivätyn kirjeen valiokuntien puheenjohtajakokouksen puheenjohtajalle,
–	ottaa huomioon Euroopan unionin toiminnasta tehdyn sopimuksen 290 artiklan,
–	ottaa huomioon Euroopan aluekehitysrahastoa, Euroopan sosiaalirahasto plussaa, koheesiorahastoa, oikeudenmukaisen siirtymän rahastoa ja Euroopan meri-, kalatalous- ja vesiviljelyrahastoa koskevista yhteisistä säännöksistä ja varainhoitosäännöistä sekä turvapaikka-, maahanmuutto- ja kotouttamisrahastoa, sisäisen turvallisuuden rahastoa ja rajaturvallisuuden ja viisumipolitiikan rahoitusvälinettä koskevista varainhoitosäännöistä 24. kesäkuuta 2021 annetun Euroopan parlamentin ja neuvoston asetuksen (EU) 2021/1060[footnoteRef:1] ja erityisesti sen 113 artiklan ja 114 artiklan 6 kohdan, [1:  	EUVL L 231, 30.6.2021, s. 159, ELI: http://data.europa.eu/eli/reg/2021/1060/oj.] 

–	ottaa huomioon työjärjestyksen 114 artiklan 6 kohdan,
–	ottaa huomioon aluekehitysvaliokunnan suosituksen päätökseksi,
–	ottaa huomioon, että työjärjestyksen 114 artiklan 6 kohdan kolmannen ja neljännen luetelmakohdan mukaisessa määräajassa, joka päättyi 21. lokakuuta 2025, ei ole esitetty vastalauseita,
A.	ottaa huomioon, että komissio toimitti 4. huhtikuuta 2025 pyynnön soveltaa Euroopan parlamentin työjärjestyksen 170 artiklan mukaisesti kiireellistä menettelyä ehdotukseensa asetukseksi asetusten (EU) 2021/1058 ja (EU) 2021/1056 muuttamisesta väliarvioinnin yhteydessä strategisiin haasteisiin vastaamiseksi toteutettavien erityistoimenpiteiden osalta[footnoteRef:2], jotta jäsenvaltiot voivat väliarvioinnin yhteydessä toteuttaa tarkoituksenmukaisia uudelleenkohdentamisia ja keskittää resursseja asetuksessa (EU) 2021/1060 vahvistettuihin unionin uusiin strategisiin painopisteisiin; ottaa huomioon, että komissio esitteli kyseisen ehdotuksen aluekehitysvaliokunnan kokouksessa 9. huhtikuuta 2025; [2:  	COM(2025)0123.] 

B.	ottaa huomioon, että aluekehitysvaliokunta päätti kokouksessaan 5. toukokuuta 2025 tukea pyyntöä soveltaa kiireellistä menettelyä parlamentin työjärjestyksen 170 artiklan 5 kohdan mukaisesti, mikä johti Euroopan parlamentin ja neuvoston asetuksen (EU) 2025/1914 hyväksymiseen[footnoteRef:3]; [3:  	Euroopan parlamentin ja neuvoston asetus (EU) 2025/1914, annettu 18. syyskuuta 2025, asetusten (EU) 2021/1058 ja (EU) 2021/1056 muuttamisesta väliarvioinnin yhteydessä strategisiin haasteisiin vastaamiseksi toteutettavien erityistoimenpiteiden osalta (EUVL L, 2025/1914, 19.9.2025, ELI: http://data.europa.eu/eli/reg/2025/1914/oj).] 

C.	ottaa huomioon, että komission delegoitu asetus on tarpeen, jotta varmistetaan yhdenmukaistaminen ja johdonmukaisuus asetuksen (EU) 2021/1060 ja rahastokohtaisten asetusten (EAKR/koheesiorahasto-, ESR+- ja JTF-asetukset) välillä, minkä tarkoituksena on varmistaa, että asetuksen (EU) 2025/1914 nojalla muutetut erityistavoitteet ja käyttöön otetut uudet erityistavoitteet voidaan panna täytäntöön lisäämällä vastaavat tukitoimen alat asetuksen (EU) 2021/1060 liitteeseen I, ja mahdollistaa niiden käyttö ohjelman täytäntöönpanossa ja raportoinnissa;
1.	ilmoittaa, ettei se vastusta delegoitua asetusta;
2.	kehottaa puhemiestä välittämään tämän päätöksen neuvostolle ja komissiolle.

